### Resume

Teknisk Udvalg har tidligere behandlet en initiativsag om forskellige tekniske løsninger til natlukning af Dæmningen i weekender af hensyn til nattelivet. "BID aften økonomi" er også orienteret om løsningsmuligheder og er åben for en forsøgsordning for at indsamle erfaringer. Forvaltningen foreslår, at udvalget drøfter og godkender en forsøgsordning med natlukning af Dæmningen fredage og lørdage i tidsrummet kl. 23.00 - 06.00 fra den 18. nov. til 25. dec.

### Sagsfremstilling

Teknisk Udvalg har tidligere fået fremlagt, hvordan Dæmningen i restaurationsområdet kan natlukkes i weekender manuelt eller ved hjælp af ITS og automatpullerter.

Ved et møde i ”BID aften økonomi” den 3. marts 2020 blev der ligeledes orienteret om løsningsmulighederne for natlukning, og at en forsøgsordning skulle forelægges Teknisk Udvalg. BID-deltagerne fandt en forsøgsordning tilfredsstillende i første omgang for at opsamle erfaringer.

Manuel afspærring med betonværn og skiltning har hidtil været anvendt i forbindelse med lejlighedsvise lukninger af Dæmningen. Omkostningen for manuel afspærring er ca. 9.300 kr. pr. gang.

I kommunens Mobilitetsplan er Dæmningen udpeget som en strækning, der i udvalgte tidsrum kan lukkes for trafik for, hvormed vejen kan overgår til andet formål. En forsøgsordning vil derfor bidrage med værdifuld viden i forhold til trafikale effekter i byen.

En forsøgsordning skal også godkendes af politiet.

Forvaltningen foreslår, at udvalget godkender en forsøgsordning med natlukning af Dæmningen på fredage og lørdage fra 18. nov. til 25. dec. i tidsrummet 23.00 - 06.00, og at forsøget gennemføres.

### Økonomi

Forsøgsordningen medfører en udgift i 2022 på 112.000 kr. Forvaltningen foreslår, at forsøget finansieres af Teknisk Udvalgs innovationspulje.

### Klima og resiliensvurdering

Forsøget medfører ingen væsentlige konsekvenser for klimaet.

### Sagens videre forløb

Sagen skal kun behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender en forsøgsordning med natlukning af Dæmningen på fredage og lørdage fra 18. nov. til 25. dec. i tidsrummet 23.00 - 06.00. |

### Beslutning

Godkendt.